Le Mahi Guest House & Self-catering Cottage | LekkeSlaap
Vanaf R1 440 per nag, vir 2 mense
Le Mahi Guest House & Self-catering Cottage bied eksklusiewe verblyf vir diegene wat mal is oor die fyner dinge in die lewe. Die gastehuis is in Langebaan aan die Weskus.
Verblyf is beskikbaar in 4 ruim en goed toegeruste kamers, elk met 'n en suite-badkamer, yskassie, platskerm-TV met verskeie kanale wat sport insluit, gratis WiFi, 'n lessenaar, kluis, verwarmer, waaier, haardroër en tee- en koffiemaakgeriewe. Elke luukse kamer het 'n privaat stoep met 'n mooi uitsig oor die gholfbaan.
Daar is ook 'n tweeslaapkamer-selfsorgkothuis langs die gastehuis met 'n kombuis, sitkamer en tuin. Die kamers het en suite-badkamers.